Вәлиев Сәлих Шәйбәк улы

Вәлиев Сәлих Шәйбәк улы (22 октябрь 1912 йыл — 12 октябрь 1970 йыл) — 1939—1940 йылдарҙағы совет‑фин һуғышында һәм Бөйөк Ватан һуғышында ҡатнашҡан яугир. Уҡсылар полкының взвод командиры, өлкән лейтенат (1944). Советтар Союзы Геройы (1943).

 Биографияһы 
Сәлих Шәйбәк улы Вәлиев 1912 йылдың 22 октябрендә Өфө губернаһының Өфө өйәҙе Ғүмәр ауылындахәҙер Башҡортостан Республикаһының Кушнаренко районы Иҫке Ғүмәр ауылы тыуған.

1940 йылдан алып Ҡыҙыл Армияла. 1942 йылда кесе лейтенанттар курстарын тамамлаған. 1941 йылдың июленән Көнбайыш, Брянск, Воронеж һәм 1‑се Украина фронттарында хеҙмәт итә. Герой исеменә 40‑сы армия 309‑сы уҡсылар дивизияһы 957‑се уҡсылар полкы взвод командиры кесе лейтенант Вәлиев Сәлих Шәйбәк улы 1943 йылдың 24 сентябрендә Украина ССР‑ы Балыко‑Щучинка ауылы янында Днепрҙы аша сыҡҡанда һәм уң яҡ ярҙағы плацдармды һаҡлап ҡалыуҙа күрһәткән батырлығы өсөн лайыҡ була. Запасҡа сыҡҡандан һуң (1945) Өфөлә йәшәй һәм эшләй. Ленин (1943), 2‑се дәрәжә Ватан һуғышы (1945), Ҡыҙыл Йондоҙ (1943) ордендары менән бүләкләнгән.

 Хәтер 
Тыуған ауылында Вәлиев Сәлих Шәйбәк улына — һәйкәл, Өфөләге ул йәшәгән йортҡа һәм Иҫке Ғүмәрҙәге мәктәп бинаһына мемориаль таҡтаташтар ҡуйылған.

 Маҡтаулы исемдәре һәм башҡа бүләктәре 
 Советтар Союзы Геройы (1943)
 Ленин ордены (1943)
 2‑се дәрәжә Ватан һуғышы ордены (1945)
 Ҡыҙыл Йондоҙ ордены (1943)

 Иҫкәрмәләр 

 Һылтанмалар 


Категория:Кушнаренко районында тыуғандар
Категория:Советтар Союзы Геройҙары
Категория:1912 йылда тыуғандар
Категория:Алфавит буйынса шәхестәр
Категория:22 октябрҙә тыуғандар
Категория:Ленин ордены кавалерҙары
Категория:1970 йылда вафат булғандар
Категория:12 октябрҙә вафат булғандар
Категория:Өфөлә вафат булғандар